134


quam  sine  praesidio  esse  animadverterat,  incitatus,
omnia  divina  atque  humana  iura  violavit.  Hos
latrones  optimo  iure  accuso,  qui  iniussu  Impera-
toris  sine  legitimis  ducibus  nrbem  Romam  inva-
6erunt.  Finge  iustam  causam  fuisse  Romae  inva-
dendae,  tamen  seditio  est,  sine  legitimo  imperio
impetum  in  quenquam  facere.  Quid  autem  tam
contrarium  niilitiae  est,  quam  seditio?  quia  hanc
unam  ob  causam  iure  gentium  bella  geruntur,  ut
coherceantur  hi  qui  per  seditionem ,  sine  Magi-
stratuum  autoritate,  arma  capiunt.  Non  igitur
milites  vocandi  sunt,  qui  iniussu  Imperatoris  ur-
hem  expugnaverunt,  sed  quoniam  ius  gentium
commuuc  violaverunt,  hostes  non  modo  imperii,
sed  universae  societatis  hominum.  Romani  ali-
quot  Imperatores  alii  in  filios,  alii  in  principes
cives  capitaliter  animadverterunt,  quia  iniussu
Imperatorum,  cum  Iegiiimis  hoslibus  provocati
pugnassent,  fuitque  tanta  disciplinae  severitas,
ut  hostium  loco  haberentur,  qui  praeter  Impera-
toris  edictum  gladium  strinxissent.  Quanto  iu-
stius  hostium  loco  ducendi  sunt  isti  Cares,  qui  in-
auditam  crudelitatem  iniussu  Imperatoris  adversus
inennes  exercuerunt?  At  quam  tandem  oh  causam
saevitum  est  in  urbem?  Quia  pecuniam  non  nu-
meravit  avaro  atque  crudeli  exercitui.  Quid  aliud
causae  lalro  dicat,  cur  viatorem  occiderit?  Olim
Gallos  propemodum  iusta  ira  pertraxit  ad  urbem :
nam  Legatus  Romanus  contra  ius  gentium  in  acie
pugnaverat.  Isli  latrones  nihil  causantur  aliud,
quam  pecuniam  non  esse  datam,  quam  fiagitarunt.
Non  igitur  tentata  urbs  est,  quia  Pontifex  esset
alieno  animo  erga  Caesarem,  quia  Gallis  et  \  ene-
tis  esset  aequior.  Nihil  ingratiam  Caroli  susce-
ptum  est.  Avaricia  et  amplissimae  praedae  spes
perpulerunt,  ut  transgressi  Apenninum ,  maximis
itineribus  summa  celeritate  confectis,  ad  urbem
properarint.  Nec  dierum  aliquot  inedia,  nec  ho-
stis  a  tergo  et  ab  lateribus  remoratus  est  iler,  sic
accenderat  omnium  animos  praedae  cupiditas.
